**3/2025.**

**Az Alsó- Tisza-menti Önkormányzati Társulás**

**Társulási Tanácsa**

**2025. február 28.-án (pénteken)**

**9:00 órai kezdettel megtartott soros**

**társulási ülésének**

***J e g y z ő k ö n y v e***

**Napirend:**

1. *A Társulás Társulási Tanácsa 2025. február 28. napján tartandó ülésének napirendje jóváhagyása*

Előadó: Erhard Gyula Társulási Tanács Elnöke

1. *Az Alsó- Tisza-menti Önkormányzati Társulás és az általa fenntartott intézmények 2025. évi költségvetésének*

*jóváhagyása*

Előadó: Erhard Gyula Társulás Társulási Tanácsa Elnöke, Kató Pálné társulási feladatellátó jegyző

1. *Egyebek*

**T a r t a l o m j e g y z é k**

----------------------------------------------------------------------------------------------------------------------------------------------

**Határozat száma: Tárgya: Oldalszám:**

**8/2025. (II. 28.)** *A Társulás Társulási Tanácsa 2025. február 28. napján tartott ülése 3*

Atmöt határozat *napirendjének jóváhagyása*

**9/2025. (II. 28.)**  *Az Alsó- Tisza-menti Önkormányzati Társulás és az általa fenntartott intézmények 4-5*

Atmöt határozat *2025. évi költségvetésének jóváhagyása*

**J e g y z ő k ö n y v**

**Készült:** az Alsó- Tisza-menti Önkormányzati Társulás Társulási Tanácsa 2025. február 28-án (pénteken) 9 órakor megtartott társulási üléséről.

**Az ülés helye:** a Csanyteleki Polgármesteri Hivatal díszterme

**Jelen vannak:** Erhard Gyula Társulás Elnöke

Bánfi Sándor Társulás Alelnöke

Horváth Lajos Társulás Tagja

Bedő Tamás Társulás Tagja

**Tanácskozási joggal jelent meg:**  Szubally Brúnó Hivatalvezető

Kató Pálné Feladatellátó jegyző

Szabóné Pálinkás Györgyi Intézményvezető

Mucsiné Mészáros Tímea Intézményvezető

Tápainé Karkas Krisztina Adó- és Pénzügyi Iroda Vezetője

Zsótér Dóra Adó- és Pénzügyi Iroda Vezető-

helyettes

**Erhard Gyula a Társulás Társulási Tanácsa Elnöke:** köszöntötte az ülésen szavazati és tanácskozási joggal megjelent résztvevőket. Megállapította, hogy az ülés határozatképes, mert a szavazásra jogosultak közül mind a 4 tag megjelent. Javaslatot tett az ülés napirendjére írásban kiadott meghívó szerinti napirendi pontokra, melyet szavazásra bocsájtott, mellyel a Társulás Társulási Tanácsa Tagjai 4 igen szavazattal egyetértett, melyet az alábbi határozatba rögzített.

1. **Napirend**

**Tárgya: Előadó:**

*A Társulás Társulási Tanácsa 2025. február 28. napján tartott ülése* Erhard Gyula Tanács Elnöke

*napirendjének jóváhagyása*

(A tárgyra vonatkozó meghívó e jegyzőkönyv melléklete)

**8/2025. (II. 28.) Atmöt határozat**

**Tárgya:**  *A Társulás Társulási Tanácsa 2025. február 28. napján tartott ülése napirendjének jóváhagyása*

**H a t á r o z a t**

Az Alsó- Tisza-menti Önkormányzati Társulás Társulási Tanácsa egyetértett a Társulás Társulási Tanácsa Elnöke által 2025. február 28. napjára kitűzött ülésére megküldött meghívóban feltüntetett napirendi pontokkal, azt módosítás, kiegészítés és változtatás nélkül jóváhagyta az alábbiak szerint:

**Az ülés napirendje:**

1. *A Társulás Társulási Tanácsa 2025. február 28. napján tartandó ülésének napirendje jóváhagyása*

Előadó: Erhard Gyula Társulási Tanács Elnöke

1. *Az Alsó- Tisza-menti Önkormányzati Társulás és az általa fenntartott intézmények 2025. évi költségvetésének jóváhagyása*

Előadó: Erhard Gyula Társulás Társulási Tanácsa Elnöke, Kató Pálné társulási feladatellátó jegyző

1. *Egyebek*

Határozatról értesítést kap:

* Alsó- Tisza-menti Önkormányzati Társulás Társulási Tanácsa Tagjai (Székhelyén)
* Kató Pálné feladatellátó jegyző
* Irattár

1. **Napirend**

**Tárgy: Előadó:**

*Az Alsó- Tisza-menti Önkormányzati Társulás és általa fenntartott* Erhard Gyula Tanács Elnöke

*intézmények 2025. évi költségvetésének jóváhagyása*  Kató Pálné feladatellátó jegyző

(A tárgyi előterjesztés és mellékletei e jegyzőkönyvhöz csatolva)

**Erhard Gyula Társulás Társulási Tanácsa Elnöke:** az írásban kiadott előterjesztéshez *szóbeli kiegészítést* nem tett.

**Kató Pálné feladatellátó jegyző:** *szóbeli kiegészítésében* tájékoztatta a jelenlévőket, hogy a tárgyi előterjesztésben foglaltakat a 4 tagönkormányzat képviselő-testülete közül Csongrád Városi Önkormányzat testülete, Felgyő Községi Önkormányzat Képviselő-testülete és Tömörkény Községi Önkormányzata Képviselő-testülete, továbbá Csanytelek Község Önkormányzata Képviselő-testülete már tárgyalta, elfogadta és annak jóváhagyására irányuló javaslattal terjeszti azt a képviselője által a döntést hozó elé jóváhagyásra. Szólt arról, hogy valamivel kedvezőbb a kép, mint az elmúlt költségvetési évben, mert a társulás fenntartásában lévő szociális és nevelési intézmények költségvetéséhez jóval kevesebb önkormányzati kiegészítő forrást kell átadni, mint pl. a tavalyi évben. Fontos, hogy a minimálbér és a garantált bérminimum emelésének különbözete összegét teljes mértékben megtérítési a központi költségvetés, így a csökkenő inflációs kihatás is kedvezőbb gazdálkodási lehetőséget teremt. Köszönetet mondott a Hivatal Adó- és Pénzügyi Iroda Vezetője és helyettese áldozatkész munkájáért, melynek köszönhetően sikerült határidőn belül minden Tagönkormányzat számára a tárgyaláshoz szükséges előterjesztés és táblázatait rendelkezésre bocsátani. Javaslatot tett az írásban kiadott előterjesztés, az ahhoz csatolt mellékletek és a határozati javaslat változtatás nélküli elfogadására.

**K é r d é s, hozzászólás nem hangzott el.**

**Erhard Gyula Társulás Társulási Tanácsa Elnöke:** *összefoglalójában* javaslatot tett a tárgyi előterjesztés, ahhoz csatolt mellékletek és a határozati javaslat változtatás nélküli elfogadására, annak határozatba foglalására. Javaslatát szavazásra bocsátotta, melyből megállapította, hogy a Társulás Társulási Tanácsa 5 igen szavazattal elfogadta javaslatát és azt az alábbi határozatba foglalta:

**9/2025. (II. 28.) Atmöt határozat**

**Tárgy :** *Az Alsó- Tisza-menti Önkormányzati Társulás és általa fenntartott intézmények 2025. évi költségvetésének jóváhagyása*

**H a t á r o z a t**

1. Az Alsó- Tisza-menti Önkormányzati Társulás Társulási Tanácsa a tárgyi előterjesztést az államháztartásáról szóló 2011. évi CXCV. törvény 26. § (1) bekezdése szerinti feladatkörében eljárva megtárgyalta és a Társulás 2025. évi költségvetését eredeti előirányzatban
2. **bevételi oldalon 1.246.516.671,**- **Ft halmozódás mentes bevételi főösszeggel,** míg a
3. **kiadási oldalon 1.246.516.671,- Ft halmozódás mentes kiadási főösszeggel**

e határozathoz csatolt 1.) és 2.) mellékletek szerinti kiemelt előirányzati részletezéssel jóváhagyta.

1. A Társulás Társulási Tanácsa a Társulás 2025. évi feladatellátási rendszerében résztvevő intézményi és tagintézményi költségvetések keretszámait e határozathoz csatolt 3.)-12.) mellékletek szerinti részletezésekben rögzítettek szerint hagyja jóvá.
2. A Társulás Társulási Tanácsa rögzíti, hogy a Társulás 2024. évi költségvetési gazdálkodása során a Társulás és a fenntartásában működő intézmények költségvetési egyensúlyának biztosításához külső finanszírozási elemként *hitelt nem vesz igénybe*, az esetleges tagintézményi likviditási problémák kezelése csak a tagintézmény működési helye szerinti önkormányzat által, annak önkormányzati rendelete szerinti költségvetéséből nyújtott kiegészítő támogatással biztosítható. A Társulásba integrált intézmények az alapító okiratukba rögzített kötelező és önként vállalt feladatként látják el alaptevékenységüket, *vállalkozási tevékenységet nem végeznek.*
3. A Társulás Társulási Tanácsa a Társulás 2025. évi költségvetésében az eredeti előirányzatok között *nem szerepeltet Európai Uniós és hazai forrásból támogatott folyamatban lévő vagy új fejlesztési célkitűzést.* Az előkészítés alatt álló, vagy bírálati szakaszban lévő fejlesztési projektek módosított előirányzatként épülhetnek be a Társulás költségvetésébe. Az egyes tagintézményeknél tervezett beruházások, kisértékű tárgyi eszköz beszerzések a működési feladatellátási kötelezettséghez kapcsolódnak, forrásfedezetük részben állami támogatás, másrészt önkormányzati kiegészítő támogatás.
4. A Társulás az állami normatív támogatással nem fedezett és a Társulás költségvetésében elszámolandó *közös költségek éves keretösszegét 7.190.650.- Ft*-ban (azaz: hétmillió-százkilencvenezerhatszázötven forintban) hagyja jóvá, melynek fedezetét időarányos és folyamatos finanszírozással a tagönkormányzatok biztosítják az éves költségvetésük terhére, külön támogatással. A közös költségek részletezését, annak tagönkormányzatok szerinti megosztását, a teljesítés idejét és negyedévre jutó összegét az ezen határozathoz csatolt 13.) melléklet tartalmazza. *A közös költségek felosztása a tárgyévi kiegészítő állami támogatások arányához igazodik.*
5. A Társulás 2025. évi költségvetésének intézményi és tagintézményi előirányzat felhasználási (likviditási) ütemterveit e határozat 14.) melléklete szerint hagyja jóvá a Társulás Társulási Tanácsa.
6. A Társulás Társulási Tanácsa a Társulás által fenntartott intézmények önként vállalt és kötelező feladata részletezését, annak bevételi és kiadási előirányzatait ezen határozathoz csatolt 15/a) és 15/b) mellékletek szerint hagyja jóvá.
7. Ezen határozat a Társulásban résztvevő tagönkormányzatok által a Társulás Társulási Megállapodása V. Fejezete 14. pontjában szabályozott módon történő jóváhagyó döntésével lép hatályba, legkésőbb 2025. március 1. napjával.
8. Az évközi előirányzat átcsoportosítások során a Társulási Megállapodás mellékletei szerint kell eljárni.

Végrehajtás határideje: azonnal és folyamatos

Végrehajtásért felelős: Erhard Gyula a Társulás Társulási Tanácsa Elnöke és általa

Társulás intézményvezető

Kató Pálné Csanyteleki Polgármesteri Hivatal Vezetője

Társulás Feladatellátó jegyzője

Beszámolás határideje: értelemszerűen, soros ülésen

Határozatról értesítést kap:

* Társulás Társulási Tanácsa Elnöke (Helyben)
* Társulás Társulási Tanácsa Tagjai (Székhelyén)
* Kató Pálné Csanytelek Község Önkormányzata Feladatellátó jegyzője és általa
* Társulási Intézmények Vezetői
* Tápainé Karkas Krisztina a Hivatal Adó- és Pénzügyi Iroda Vezetője (Helyben)
* Irattár

1. **Napirend**

*Egyebek*

**Szubally Brúnó járási hivatalvezető:** tájékoztatást adott arról a megyei rendezvényen történt eseményekről, melyre meghívást kapott ugyan, de még tanácskozási jogot sem kapott, így nem tudott érdemben megnyilvánulni a tárgyalt napirendi ponthoz. A Társulás Társulási Tanácsában érintett 4 település polgármesterei választ várnak tőle arról, hogy milyen tényleges információval rendelkezik a minisztérium pályázati elvárásaira vonatkozóan, sem konkrét összegében, sem témájában nem tudott tájékoztatást adni.

**Bedő Tamás a Társulás Társulási Tagja:** Csongrád Városi Önkormányzat polgármestereként eddig szerzett információkat osztott meg polgármester társaival, kiemelve, hogy Csongrád Városban elkerülhetetlen az egészségügyi rendelőben működő röntgen készülék cseréje, amely legalább 250 millió Ft-ot tesz ki és mind a 4 település lakosságát szolgálhatja a jövőben is. Ez valódi járási program lehet, hiszen közös érdeket szolgál. Jelenleg még működik a készülék, de bármelyik pillanatban leállhat, amely könnyen belátható következményekkel jár. Több alternatívát is felvázolt a 3 település további, településenként kb. 90 millió, összesen kb. újabb 250 millió Ft iránti igényt jelenthet akkor, ha a 250 millió Ft helyett 500 millió Ft központi anyagi forrás áll majd rendelkezésre.

**Bánfi Sándor a Társulás Társulási Tanács Alelnöke:** Tömörkény Község polgármestereként gyors ütemű egyeztetést javasolt a pályázati célok kiválasztásában és összegük meghatározásában, Csongrád város polgármestere irányításával.

**Horváth Lajos a Társulás Társulási Tanácsa Tagja:** Felgyő Község polgármestereként fogalmazta meg határozott elképzelését Felgyő községben aktuális beruházásként összekötő-út kiépítését a meglévő telep között, hozzáfűzve, hogy egyetért az Alelnök úr által elmondottakkal.

**Erhard Gyula a Társulás Társulási Tanácsa Elnöke:** bejelentette, hogy Csanytelek községben az idei évben megvalósuló kerékpárút takarítását szolgáló munkagép beszerzése az elsődleges cél, amely szolgálhatja járási célok megvalósítását is. A sikeres pályázathoz szükséges egyeztetésekben partneri szerep vállalását jelentette be.

**Kató Pálné feladatellátó jegyző:** tájékoztatta a jelenlévőket arról, hogy a Társulás fenntartásában lévő Alsó- Tisza-menti Többcélú Óvodák és Mini Bölcsödék intézményen belül működő szervezeti egysége fenntartói ellenőrzését befejezte. Mind a 3 településen működtetett óvoda és mini bölcsőde működtetése mint minden alkalommal, az idei évi ellenőrzés sem hozott olyan megállapítást felszínre, amely fenntartói intézkedést kellett volna hogy eredményezzen. Az idei évben ismét sor fog kerülni a szociális intézmények hatósági ellenőrzésére is, amelyre mind a három intézmény vezetője felkészült. Ebben a szektorban sem vár az előző évekhez képest más megállapítást mint eddig, melyet a tömörkényi és a csanyteleki szociális intézményben általa a fenntartó nevében eljárva lefolytatótt ellenőrzésekor szerzett tapasztalataira alapozott. Elmondta még, hogy már készülnek az intézménynek a 2024. évben folytatott tevékenységükről szóló beszámoló anyaga összeállítására, majd következő ülésre történő benyújtására. Kihasználva az alkalmat, az ülésen jelenlévő járási hivatal vezetőjének címezve mondta el, hogy évek óta jegyzői értekezeleteken is felveti, hogy a központi jogalkotóknak nagyobb figyelmet kellene fordítani az önkormányzatok költségvetése időszakára telepített sok adatszolgáltatás időpontja módosításának szükségességre, mert kis településen osztott munkakörban foglaltkoztatott köztisztviselő nem tud az aktuális költségvetés összeállítása mellett 5-6 olyan feladatot is teljesíteni, melynek elmaradása szancionálható. Választási lehetőség hiányában komoly munkateher hárul az alulfizetett köztisztviselőkre, akik a szabadidejüklet beálldozva látják el a költségvetés összeállítása feladatát. Szükség lenne a vonatkozó központi jogszabályok módosítására ahhoz, hogy nyugodtabb körülmények között lehessen az adott feladat végrehajtására koncentrálni.

**Erhard Gyula Társulás Társulási Tanácsa Elnöke:** tekintettel arra, hogy az ülésen sem írásban, sem szóban nem történt bejelentés, így megköszönte az ülésen megjelentek részvételét és az ülést befejezettnek nyilvánította.

K. m. f.

......................................................................... ................................................................................

Erhard Gyula Kató Pálné

Társulás Társulási Tanácsa Feladatellátó jegyző

Elnöke Társulás törvényességi felelőse